Arcturus (band)

Arcturus er et norsk avant-garde metal-band som ble startet som et black metal-band i 1987.

Historie
Arcturus ble startet under navnet Mortem av Steinar Johnsen på keyboard, Jan Axel Blomberg (Hellhammer fra Mayhem) på trommer og Marius Vold som bassist og vokalist. Senere begynte Tomas «Samoth» Haugen (fra Emperor) på gitar. Marius Vold ble byttet ut med Kristoffer «Garm» Rygg (fra Ulver) og de spilte inn EP-en Constellation som ble gitt ut på Samoths eget plateselskap Nocturnal Art i 1994. Samoth forlot Arcturus etter dette og Arcturus fikk nå en ny gitarist, Carl August Tidemann, i tillegg til bassisten Hugh «Skoll» Mingay.

Constellation (utgitt 1994) er den første EP-en og ble kun utgitt i 500 kopier. Låtene ble senere gjeninnspilt på debutalbumet Aspera Hiems Symfonia og gjenutgitt på samlealbumet Aspera Hiems Symfonia/Constellation/My Angel. Det kom også ut et bootleg av EP-en med fire bonuslåter i 1999 kalt Reconstellation.

I 1996 ga de ut debutalbumet Asperia Hiems Symfonia. Albumet kan karakteriseres som et eksperimentelt symfonisk black metal-inspirert album. Carl August Tidemann trakk seg kort tid etter at plata ble spilt inn, og Knut Magne Valle tok over gitaren på plata La Masquerade Infernale (selv om Tidemann bidrar med noen få soloer) i 1997, som ble et stilmessig brudd med forgjengeren, med mye mer ren vokal og annerledes låtstruktur. I 2002 fulgte The Sham Mirrors som de ble nominert til Alarmprisen 2003 i klassen beste metalalbum for. I 2005 ga de ut sitt fjerde studioalbum Sideshow Symphonies som var den første plata med Tore Moren på solo-gitar i tillegg til Valle. Arcturus ga ut sin første DVD, Shipwrecked In Oslo, høsten 2006.

Brudd og ny start
Arcturus ble oppløst den 16. april 2007. I 2010, etter at ICS Vortex ble sparket fra Dimmu Borgir, ble det kjent at bandet var booket til ProgPower USA 2011.Blabbermouth HERION, SANCTUARY, ARCTURUS Confirmed For Next Year's PROGPOWER USA XII Festival

Medlemmer
Steinar «Sverd» Johnsen – Keyboard (1987 –)
Jan Axel «Hellhammer» Blomberg – Trommer (1987 –)
Simen «ICS Vortex» Hestnæs – Vokal (2005 –) (Også session-medlem i 1997)
Knut Magne Valle – Gitar (1995 –)
Hugh «Skoll» Mingay – Bass (1995 – 2000, 2002 –)

Tidligere medlemmer
Vokalister
Kristoffer «Garm» Rygg (1993 – 2003)
Øyvind Hægeland (2003 – 2005)

Gitarister
Tomas Thormodsæter «Samoth» Haugen  (1993 – 1995)
Carl August Tidemann (gjest)
Tore Moren – Gitar (2003 – 2007)

Bassister
Marius Vold (også vokal) (1987 – 1991)
Dag F. Gravem

Gjesteartister
 Vegard Sverre «Ihsahn» Tveitan – vokal (på The Sham Mirrors)
 Silje Wergeland – vokal (på Sideshow Symphonies)
 Mathias Eick – horn (på The Sham Mirrors)
 Idun Felberg – Kornett (på La Masquerade Infernale)
 Erik Olivier Lancelot «AiwarikiaR» – fløyte (på La Masquerade Infernale)
 Svein Haugen – bass (på La Masquerade Infernale)
 Vegard Johnsen – fiolin (på La Masquerade Infernale)
 Dorthe Dreier – bratsj (på La Masquerade Infernale)
 Hans Josef Groh – cello (på La Masquerade Infernale)

Diskografi
Studioalbum
 Aspera Hiems Symfonia (1996)
 La Masquerade Infernale (1997)
 Disguised Masters (1999)
 The Sham Mirrors (2002)
 Sideshow Symphonies (2005)
 Arcturian (2015)
Samlealbum
 Disguised Masters (1999)
 Aspera Hiems Symfonia/Constellation/My Angel (2002)
Split album
 True Kings of Norway (2000)
EP
 My Angel (1991)
 Constellation (1994)
Demo
 Promo 90 (1990)
Musikkvideo
 Shipwrecked in Oslo (2006)

 Referanser 

Eksterne lenker




Kategori:Norske black metal-band
Kategori:Band etablert i 1987
Kategori:Avant-garde metal-band
Kategori:Symfonisk metal-band